CELEX: 32016R1786
Language: et
Date: 2016-10-07 00:00:00
Title: Komisjoni rakendusmäärus (EL) 2016/1786, 7. oktoober 2016, millega muudetakse rakendusmäärust (EL) nr 908/2014 maaelu arengu programmide kuludeklaratsioonide osas

8.10.2016   
            
            
               ET
            
            
               Euroopa Liidu Teataja
            
            
               L 273/31
            
         KOMISJONI RAKENDUSMÄÄRUS (EL) 2016/1786,
   7. oktoober 2016,
   millega muudetakse rakendusmäärust (EL) nr 908/2014 maaelu arengu programmide kuludeklaratsioonide osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 (ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008), (1) eriti selle artikli 36 lõiget 6,
   ning arvestades järgmist:
   
               (1)
            
            
               Määruse (EL) nr 1306/2013 artikli 36 lõikes 7 on sätestatud, et maaelu arengu programmide vahemaksete suhtes kohaldatakse Euroopa Parlamendi ja nõukogu määruse (EL) nr 1303/2013 (2) artiklit 83. Määruse (EL) nr 1303/2013 artiklis 83 on sätestatud maksetähtaja edasilükkamise eeskirjad. Komisjoni rakendusmääruse (EL) nr 908/2014 (3) artikliga 22 on ette nähtud, kuidas deklareerida iga maaelu arengu programmi kulusid. Selleks et tagada kooskõla määruse (EL) nr 1303/2013 artikliga 83, tuleks määruse (EL) nr 908/2014 artikli 22 lõikes 4 osutada üksnes edasivolitatud eelarvevahendite käsutaja võimalusele nõuda täiendavat teavet ja lükata edasi vastav vahemaksetähtaeg, kui kuludeklaratsioon on puudulik või kui komisjon vajab puudulikust teabest, vasturääkivustest või tõlgenduserinevustest tulenevaid selgitusi.
            
         
               (2)
            
            
               Seepärast tuleks rakendusmäärust (EL) nr 908/2014 vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 908/2014 artikli 22 lõike 4 esimene lõik asendatakse järgmisega:
   
      „Ilma et see piiraks määruse (EL) nr 1303/2013 artikli 83 kohaldamist ning juhul kui edasivolitatud eelarvevahendite käsutaja nõuab täiendavat kontrollimist seetõttu, et seoses arvestusperioodi kuludeklaratsiooniga tehakse kindlaks määrusega (EL) nr 1305/2013 ja selle alusel komisjonis vastu võetud õigusaktidega nõutud teabevahetuse puudulikkusest tingitud mittevastavusi, tõlgenduserinevusi või muid vasturääkivusi, esitab asjaomane liikmesriik edasivolitatud eelarvevahendite käsutaja taotlusel täiendavad andmed kõnealuses taotluses kindlaks määratud ajavahemiku jooksul, mille pikkus sõltub probleemi tõsidusest.“
   
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 549.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
   
      (3)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).